Az első keresztények világa
modulleírás

Az első keresztyének világa kiegészítő modul a keresztyén egyház életének kezdeti időszakát, az úgynevezett apostoli kort mutatja be az olvasónak. Tájékoztatást ad a Földközi-tenger vidékének első századi történelmi, kulturális és vallási hátteréről, beleértve a Római Birodalom uralkodóit, a hellenizmus hatásait, a császárkultuszt, a misztériumvallásokat és a zsidó diaszpóra helyzetét. 
Bevezetést nyújt az Apostolok cselekedeteinek könyvébe, a Szentlélek pünkösdi kitöltetésébe, valamint az első keresztyén gyülekezet megalakulásába és mindennapi életébe. Részletesen tárgyalja továbbá Pál apostol megtérését, missziói utazásait, valamint az apostoli levelek és A jelenések könyvének legfontosabb tanításait.  
Az említett témákat a szerző a tanulókhoz igazított, interaktív stílusban tárgyalja, miközben az ókori történelmi eseményeket és a bibliai szimbólumokat is közelebb hozza az olvasókhoz. Ez a modul megfelelő olvasmány lehet azok számára, akik szeretnék megérteni az evangélium terjedésének lépéseit, és azokat a nehézségeket – például az üldöztetéseket vagy a zsidó-keresztyének és pogány-keresztyének közötti feszültségeket –, amelyekkel az első hívők szembesültek. 
A modul különböző elgondolkodtató feladatokkal, beszélgetésindító kérdésekkel és részletes fogalomtárral segíti a tényanyag elsajátítását és a történelmi összefüggések megértését.  
A történelmi és bibliai ismeretek átadásán túl a modul arra is alkalmas, hogy példaként állítsa a tanulók elé az első keresztyének szeretetközösségét és az Isten melletti állhatatos kitartásukat. A diákok útmutatást kaphatnak arra nézve, miként lehet a krisztusi szabadságot és a lelki nagykorúságot megélni a mindennapokban, illetve hogyan vehetnek részt a gyülekezet építésében a lelki ajándékaik révén. 
[bookmark: _GoBack]A kiadvány hangsúlyozza, hogy a Szentlélek vezetése mindvégig kísérte az ősegyház misszióját, és Isten gondviselése a történelem viharai között is irányítja az eseményeket.  Az első keresztyének világa kiegészítő modul megtalálható olvasható letölthető formában a www.refpedi.hu internetes oldalon. 
